Қарағанды облысының дене шынықтыру және спорт басқармасы 
қарамағындағы мемлекеттік дене шынықтыру-спорт ұйымдарының
 бірінші басшыларының бос лауазымдарына орналасуға конкурс өткізу
 туралы хабарландыру 
«Қарағанды облысының дене шынықтыру және спорт басқармасы» мемлекеттік мекеме (бұдан әрі – Басқарма) (БСН 990440003449, Қарағанды қ., Бұқар Жырау даңғылы, 53, анықтама телефоны 8 (7212) 50-71-19) Басқарманың ведомстволық бағыныстылығындағы мынадай мемлекеттік дене шынықтыру-спорт ұйымдарының бірінші басшыларының бос лауазымдарына орналасуға конкурс жариялайды:
	№/п
	Мемлекеттік дене шынықтыру-спорт ұйымының атауы
	Орналасқан жері, пошталық мекенжайы, телефоны

	1.
	«Теміртау қаласының мамандандырылған балалар мен жасөспірімдердің есу спорты бойынша Олимпиада резерві мектебі» КММ
	Теміртау қаласы, Республика даңғылы 159, 8 (7213)-90-04-24

	2.
	«Бокс бойынша олимпиадалық резервтің облыстық мамандандырылған балалар мен жасөспірімдер мектебі» КММ
	Қарағанды қ., Республика даңғылы 13, 8 (7212)-56-00-36

	3.
	Футболдан «Жастар» олимпиадалық резервтегі облыстық мамандандырылған балалар мен жасөспірімдер мектебі КММ
	Қарағанды қ., Республика даңғылы 13, 8 (7212)-21-34-70

	4.
	«Қарағанды қалалық бұқаралық спорт түрлерінен балалар мен жасөспірімдер спорт мектебі» КММ
	Қарағанды қ., Достық көшесі 112Б, 

8 (7212)-93-25-48

	5.
	«Күрес түрлері бойынша олимпиадалық резервтің облыстық мамандандырылған балалар мен жасөспірімдердің  «Дәулет» мектебі» КММ
	Қарағанды қ., Ермеков көшесі 55, 4 ғимарат, 8 (7212) - 50-22-71

	6.
	 «Осакаровка ауданы Осакаровка кентінің балалар мен жасөспірімдер спорт мектебі» КММ
	Қарағанды облысы, Осакаров ауданы, Осакаровка кенті, Достық көшесі 43, 8(72149)-2-40-11

	7.
	«Осакаров ауданы Молодежный кентінің балалар мен жасөспірімдер спорт мектебі» КММ
	Қарағанды облысы, Осакаров ауданы, Молодежный кенті, Абай көшесі 14, 8 (72148) 2-28-34

	8.
	 «Абай ауданының мамандандырылған балалар-жасөспірімдер спорт мектебі» КММ
	Қарағанды облысы, Абай қаласы, Әл-Фараби көшесі 46, 8 (72131)-4-36-41

	9.
	 «Қарқаралы аудандық балалар мен жасөспірімдер спорт мектебі» КММ
	Қарағанды облысы, Қарқаралы қаласы, А. Бөкейханов көшесі, құрылыс 55 8(72146)-31-7-51

	10.
	 «Нұра аудандық балалар мен жасөспірімдер спорт мектебі» КММ
	Қарағанды облысы, Нұра ауданы, Нұра кенті, Н. Әбдіров көшесі 55, тел 8 (721 44)- 22- 3- 29

	11.
	«Ақтоғай аудандық балалар мен жасөспірімдер спорт мектебі» КММ
	Қарағанды облысы, Ақтоғай ауданы, Ақтоғай ауылы, Қ. Байсейтов көшесі 12А, 8(71037)-2-18-31

	12.
	 «Олимпиадалық емес спорт түрлері бойынша жоғары спорт шеберлігі мектебі» КММ
	Қарағанды қ., Шахтерлер даңғылы 20/1, 8 (7212)-90-96-89

	13.
	«Жекпе-жек түрлері және спорттық-бұқаралық іс –шараларды өткізу бойынша спорт клубы» КММ
	Қарағанды қ., Бұқар Жырау даңғылы 53, 8 (7212)-78-01-95

	14.
	«Облыстық мүгедектер спортына мамандандырылған мектеп» КММ
	Қарағанды қ., Сатыбалдин көшесі 29 телефон 8 (7212) - 312737

	15.
	«Әлия Молдағұлова атындағы облыстық мамандандырылған олимпиадалық резервтегі мектеп- интернат-колледжі» КММ
	Қарағанды қ., Комиссаров көшесі, 34б, 8 (7212) - 50-71-40

	16.
	«Облыстық мамандандырылған жеңіл атлетикадан балалар мен жасөспірімдердің олимпиадалық резерв мектебі» КМҚК
	Қарағанды қ., Комиссаров көшесі 45А, тел 8 (7212) - 41-04-91


Ұйымның негізгі қызметі: Білім алушылардың дене шынықтыру-сауықтыру және спорттық қажеттіліктерін қанағаттандыру мақсатында қосымша білім берудің білім беру оқу бағдарламаларын іске асыру, балалар, жасөспірімдер мен жастар арасында олардың денсаулығын нығайтуға және физикалық дамуына бағытталған дене шынықтыру-сауықтыру және тәрбие жұмысын жүзеге асыру. Ұйым қызметінің мақсаты: Балалар мен жасөспірімдерді спортпен жүйелі түрде шұғылдануға тарту, балалардың спорттың белгілі бір түріне қабілеттерін анықтау, физикалық, адамгершілік-ерік-жігер қасиеттерін тәрбиелеу.

Бірінші басшының лауазымдық міндеттері:
- дене шынықтыру-спорт ұйымының өндірістік, әкімшілік-шаруашылық және қаржы-экономикалық қызметіне басшылық жасайды, қабылданатын шешімдердің орындалуын, дене шынықтыру-спорт ұйымының теңгеріміндегі (балансындағы) мүліктің сақталуын және тиімді пайдаланылуын, сондай-ақ оның қызметінің қаржы-шаруашылық нәтижелерін қамтамасыз етеді;

- дене шынықтыру-спорт ұйымы қызметінің саясатын, стратегиясын және оларды іске асыру тетігін айқындайды;

 - оқу-жаттығу және тәрбие процестерінің спорттық-әдістемелік және материалдық-техникалық базасын ұйымдастырады және жетілдіреді;

 - педагогикалық кеңестің жұмысына басшылық жасайды;
     
 - дене шынықтыру-спорт ұйымының жұмыс жоспарын, спортшыларды спорттық жетілдірудің әртүрлі кезеңдерінде даярлау жоспарлары мен бағдарламаларын бекітеді;     
 
            - барлық құрылымдық бөлімшелердің жұмысын және олардың қызметін жетілдіруге бағытталған тиімді өзара іс-қимылын ұйымдастырады, сондай-ақ олардың қызметін жоғары жетістіктер спортын және бұқаралық спортты дамытуға бағыттайды;

      
- спортшылардың даярлық деңгейін және спорттық шеберлігін арттыру мақсатында жаттықтырушылардың, жаттықтырушы-оқытушылардың, нұсқаушылардың, әдіскерлердің біліктілігін арттыруды, дене шынықтыру және спорт саласындағы озық шетелдік тәжірибені зерделеуді қамтамасыз ету жөнінде шаралар қабылдайды;

     
- дене шынықтыру-спорт ұйымы қызметінің жекелеген бағыттарын жүргізуді лауазымды адамдарға – орынбасарларға, құрылымдық бөлімшелердің басшыларына тапсырады;

      
- қызметкерлерді жұмысқа қабылдау, ауыстыру, көтермелеу және жұмыстан шығару туралы шешім қабылдайды, дене шынықтыру-спорт ұйымы қызметкерлерінің штаттық кестесін, лауазымдық нұсқаулықтарын бекітеді;
      
- спортшылар контингентін қалыптастырады, оқу-жаттығу және оқу-тәрбие процестері кезінде спортшылар мен дене шынықтыру-спорт ұйымы қызметкерлерінің өмірі мен денсаулығының қауіпсіздігіне қажетті жағдайлар жасайды;
      
- дене шынықтыру-спорт ұйымының әкімшілік-шаруашылық және оқу-жаттығу қызметі туралы есепті тиісті салалардың уәкілетті органдарына ұсынады;

      
- дене шынықтыру-спорт ұйымының бірыңғай жинақтаушы зейнетақы қоры, Мемлекеттік әлеуметтік сақтандыру қоры, әлеуметтік медициналық сақтандыру қоры, өнім берушілер, тапсырыс берушілер және кредиторлар, соның ішінде банктер алдындағы міндеттемелерін орындауын, сондай-ақ шаруашылық және еңбек шарттарының (контрактілерінің) орындалуын қамтамасыз етеді;
     
- сыбайлас жемқорлыққа қарсы іс-қимыл бойынша жұмысты ұйымдастырады, сондай-ақ сыбайлас жемқорлыққа қарсы іс-қимыл шараларын қабылдауға дербес жауапты болады;    
  
- спортшылар арасында және дене шынықтыру-спорт ұйымдарының ұжымдарында діни экстремизм мен терроризмнің таралуына жол бермеу бойынша шаралар қабылдайды.
 Конкурсқа қатысушыларға қойылатын талаптар:

Қазақстан Республикасы Мәдениет және спорт министрінің 2016 жылғы 29 маусымдағы № 191 «Дене шынықтыру және спорт ұйымдары басшыларының, мамандарының лауазымдарына үлгілік біліктілік сипаттамаларын бекіту туралы» бұйрығымен (Нормативтік құқықтық актілерді мемлекеттік тіркеу тізілімінде № 14052 болып тіркелген) бекітілген біліктілік талаптарына сәйкестігі;

Білімі – кадрларды даярлау бағыттарының бірі бойынша жоғары (немесе жоғары оқу орнынан кейінгі) білім: "Дене шынықтыру және спорт" мамандығы бойынша педагогикалық ғылымдар, "Бизнес, басқару және құқық";
еңбек өтілі:
1) облыстың, республикалық маңызы бар қалалардың, астананың коммуналдық заңды тұлғалары үшін – дене шынықтыру және спорт саласында немесе дене шынықтыру және спорт саласында басшы лауазымдарда кемінде төрт жыл, немесе Президенттік жастар кадр резервіне қабылданған адамдар үшін кемінде бес жыл, немесе дене шынықтыру және спорт саласында немесе Жұмыс органымен бекітілген шетелдік жоғары оқу орындарындағы басым мамандықтар бойынша немесе Қазақстан Республикасы Президенті жанындағы білім беру ұйымдарында жоғары оқу орнынан кейінгі білім беру бағдарламалары бойынша оқуды аяқтаған адамдар үшін басшылық лауазымдарда және "Дене шынықтыру және спорт", "Бизнес, басқару және құқық" мамандықтары бойынша педагогикалық ғылымдар кадрларын даярлау бағыттарының бірі бойынша ғылыми дәрежесі бар адамдар үшін кемінде үш жыл;

2) қалалық, аудандық коммуналдық заңды тұлғалар үшін – дене шынықтыру және спорт саласында немесе басшылық лауазымдарда кемінде бір жыл, не Президенттік жастар кадр резервіне қабылданған адамдар үшін кемінде бес жыл еңбек өтілі, не дене шынықтыру және спорт саласында немесе Жұмыс органымен бекітілген шетелдік жоғары оқу орындарындағы басым мамандықтар бойынша немесе Қазақстан Республикасы Президенті жанындағы білім беру ұйымдарында жоғары оқу орнынан кейінгі білім беру бағдарламалары бойынша оқуды аяқтаған адамдар үшін басшылық лауазымдарда және "Дене шынықтыру және спорт", "Бизнес, басқару және құқық" мамандықтары бойынша педагогикалық ғылымдар кадрларын даярлау бағыттарының бірі бойынша ғылыми дәрежесі бар адамдар үшін кемінде екі жыл еңбек өтілі. 
Қазақстан Республикасының Конституциясын, Қазақстан Республикасының Бюджет кодексін, Қазақстан Республикасының Еңбек кодексін, Қазақстан Республикасының Әкімшілік рәсімдік-процестік кодексін, «Мемлекеттік құпиялар туралы», «Қазақстан Республикасындағы бала құқықтары туралы», «Білім туралы», «Мемлекеттік мүлік туралы», «Дене шынықтыру және спорт туралы», «Сыбайлас жемқорлыққа қарсы іс-қимыл туралы», «Ақпараттандыру туралы», «Мемлекеттік сатып алу туралы» Қазақстан Республикасының заңдарын, Қазақстан Республикасы Үкіметінің 2015 жылғы 31 желтоқсандағы № 1193 «Мемлекеттік бюджет қаражаты есебінен ұсталатын азаматтық қызметшілерге, ұйымдар қызметкерлеріне, қазыналық кәсіпорындар қызметкерлеріне еңбекақы төлеу жүйесі туралы» қаулысын, педагогика, психология және физиология негіздерін; дене шынықтыру және спорт саласындағы нормативтік құқықтық актілерді, еңбекті ұйымдастыру және басқару негіздерін, қауіпсіздік және еңбекті қорғау, өндірістік санитария, өрт қауіпсіздігі жөніндегі талаптарды және Жарғыға сәйкес мекеме қызметінің мәселелерін реттейтін Қазақстан Республикасының басқа да нормативтік құқықтық актілерін білуі.

Байқау келесі негізде өткізіледі Қазақстан Республикасы Туризм және спорт министрінің 2025 жылғы 3 қыркүйектегі №171 және Қазақстан Республикасы Еңбек және халықты әлеуметтік қорғау министрінің міндетін атқарушының 2025 жылғы 3 қыркүйектегі №264 бірлескен бұйрығымен бекітілген Мемлекеттік дене шынықтыру-спорт ұйымдарының бірінші басшыларын лауазымдарға тағайындау, лауазымдарынан босату қағидалары.
Конкурсқа қатысу үшін қажетті құжаттар: Мемлекеттік мүлік тізілімі веб-порталында (ғаламтор желісінде www.e-Qazyna.kz электрондық мекенжайы бойынша орналасқан, мемлекеттік мүлік тізілімінің деректеріне бірыңғай қолжетімділік нүктесін ұсынатын интернет-ресурс) электрондық нысанда ресімделген, мемлекеттік және орыс тілдеріндегі түйіндеме (еркін нысанда) және білімі туралы диплом қоса берілген конкурсқа қатысу туралы өтініш. Тиісті мемлекеттік ақпараттық жүйеде еңбек қызметі туралы мәліметтер болмаған жағдайда, конкурсқа қатысуға үміткер тұлға өтінішке Қазақстан Республикасы Еңбек кодексінің 35-бабында көрсетілген еңбек қызметін растайтын құжаттардың бірін қоса береді.
Құжаттарды тапсыру мерзімі: Басқарманың интернет - ресурсында және Мемлекеттік мүлік Тізілімінің веб-порталында осы конкурс өткізу туралы хабарландыру жарияланған күннен бастап 7 (жеті) жұмыс күні ішінде.
Конкурс кезеңдері:
1. Үміткерлердің құжаттарының біліктілік талаптарына сәйкестігін қарау;
2. Конкурстық комиссия өткізетін кандидаттармен әңгімелесу.
Конкурстың екінші кезеңіне жіберілген адамдардың тізімі және әңгімелесу өткізу кестесі Мемлекеттік мүлік Тізілімінің веб-порталында 3 (үш) жұмыс күні ішінде қазақ және орыс тілдерінде орналастырылады.
Әңгімелесуге жіберілген кандидаттар оны мемлекеттік мүлік Тізілімінің веб-порталында әңгімелесу өткізу кестесі орналастырылған күннен бастап 5 (бес) жұмыс күні ішінде Басқармада өтеді. 
Конкурсқа қатысу үшін құжаттарды қабылдау 2026 жылғы 6 тамыздан бастап 16 тамызға дейін жүзеге асырылады.
